อีฟ ปานเจริญ
อีฟ ปานเจริญ (เกิด 7 สิงหาคม พ.ศ. 2524) เป็นที่รู้จักในชื่อ ปาล์มมี่ () เป็นนักร้องลูกครึ่งไทย-เบลเยียม แนวป็อปร็อก สังกัดจีเอ็มเอ็ม แกรมมี่

ประวัติ

ชีวิตตอนต้นและการศึกษา 
ปาล์มมี่ เป็นบุตรของบิดาชาวเบลเยียม กับมารดาชาวไทยเชื้อสายมอญ เธอกล่าวว่าเธอเกิดมาในครอบครัวที่ไม่สมบูรณ์แบบ เพราะมารดาอาศัยอยู่ที่ประเทศออสเตรเลียตั้งแต่อายุ 18 ปี และติดต่อกันนานครั้ง ในวัยเยาว์ เธอใช้ชีวิตกับคุณยายชาวมอญ และคุณยายตั้งชื่อเล่นให้หลานสาวคนนี้ว่า "ปาล์มมี่" ตามชื่อยี่ห้อสบู่ เธอสำเร็จการศึกษาจากโรงเรียนพระแม่มารีสาทร และศึกษาต่อที่โรงเรียนมัธยมศึกษาโฮลีครอส (Holy Cross High School) เมืองซิดนีย์ ประเทศออสเตรเลีย ก่อนเดินทางกลับประเทศไทยเมื่ออายุได้ 18 ปี โดยไปอาศัยกับญาติผู้ใหญ่

เข้าสู่วงการบันเทิง 
ปาล์มมี่กลับมาเมืองไทยด้วยความมุ่งมั่นที่จะเป็นนักร้องอาชีพ เธอไปออดิชั่นที่ค่าย จีเอ็มเอ็ม แกรมมี่ ด้วยความสามารถเฉพาะตัวของเธอ ปาล์มมี่ ได้เข้าสู่วงการบันเทิงแล้วเซ็นสัญญากับทางสังกัด จีเอ็มเอ็ม แกรมมี่ อย่างเป็นทางการในปี พ.ศ 2543 ปาล์มมี่ ได้ออกอัลบั้มแรกของเธอ ในชื่อว่าอัลบั้ม 'Palmy' ในช่วงปลายเดือนธันวาคม พ.ศ. 2544 ซึ่งได้รับความนิยมอย่างมาก ปาล์มมี่กลายเป็นศิลปินที่มีชื่อเสียงในเวลาอย่างรวดเร็วจากซิงเกิ้ลแรกของเธอ 'อยากจะร้องดังดัง' เป็นการเริ่มต้นอย่างเป็นทางการของ ปาล์มมี่ ฮิตในวงการเพลงไทย เพลงของเธอติดอันดับชาร์ตเพลงอย่างมากมาย ด้วยความสำเร็จที่ยิ่งใหญ่เหนือความคาดหมายนี้ ปาล์มมี่ จึงจัดคอนเสิร์ตครั้งแรกโดยทางค่าย จีเอ็มเอ็ม แกรมมี่ เมื่อวันที่ 7 เมษายน พ.ศ. 2545

คอนเสริตในต่างประเทศ 
นอกจากความสำเร็จของเธอในอัลบั้มเดี่ยวทั้งสามแล้ว ปาล์มมี่ ยังได้แสดงคอนเสิร์ตในต่างประเทศหลายครั้ง เช่น ญี่ปุ่น เกาหลี สิงคโปร์ อังกฤษ และออสเตรเลีย ปาล์มมี่เป็นศิลปินไทยหญิงคนเดียวที่แสดงในงาน MTV's Asia Awards 2003 ที่สิงคโปร์ ปาล์มมี่ ยังจัดคอนเสิร์ตใหญ่ในญี่ปุ่นอีก 2 ครั้ง ได้แก่ Palmy's live in Japan ครั้งแรกของ ปาล์มมี่ ที่ Shibuya O-East กรุงโตเกียว เมื่อวันที่ 10 มิถุนายน พ.ศ. 2547 และ Palmy Live in Tokyo Vol. 2 เมื่อวันที่ 13 พฤศจิกายน พ.ศ. 2549 ปาล์มมี่ยังได้แสดงที่ RHB Singapore Cup Final ที่สนามกีฬาแห่งชาติสิงคโปร์ และอีกครั้งที่สิงคโปร์ เธอแสดงที่ Euphoria 2004 ในงานเดียวกับ Michael Learns to Rock และ All4One นอกจากนี้ ปาล์มมี่ ยังได้รับเลือกให้เป็นศิลปินไทยเพียงคนเดียวในการแสดง "Asia Song Festival" ที่ Olympics Park กรุงโซล ประเทศเกาหลี เธอจัด 'Palmy Live Concert in London 2006 และ Indigo O2 Arena 2007

และในปี พ.ศ. 2566 ปาล์มมี่ได้มีโอกาสไปทัวร์คอนเสิร์ตในยุโรปถึง 3 ประเทศด้วยกัน คือวันที่ 25 มีนาคม 2566 แสดงที่ Stadthalle Bulach เมืองซูริค ประเทศสวิสเซอร์แลนด์ วันที่ 26 มีนาคม 2566 แสดงที่ Taylan Event เมืองแฟรงก์เฟิร์ต ประเทศเยอรมันนี และวันที่ 1 เมษายน 2566 แสดงที่ Fryshuset Klubben เมืองสต็อกโฮล์ม ประเทศสวีเดน

ผลงานเพลง

สตูดิโออัลบั้ม

อัลบั้มรวมเพลง

อัลบั้มบันทึกการแสดงสด

ซิงเกิล

ยุค 2540

ยุค 2550

ยุค 2560 - ปัจจุบัน

วีดีโออัลบั้ม

ผลงานการแสดง

คอนเสิร์ตในประเทศ
 "Palmy's Life concert" ณ หอประชุมใหญ่ มหาวิทยาลัยธรรมศาสตร์ (ท่าพระจันทร์) วันที่ 7 สิงหาคม 2545
 "Stay with me" ณ อิมแพค อารีนา เมืองทองธานี วันที่ 11 ตุลาคม 2546
 "Palmy in the Candle Light Concert" ณ สวนวชิรเบญจทัศ (สวนรถไฟ) วันที่ 15 พฤศจิกายน 2546
 "The Rhythm of the Times" ณ อิมแพค อารีนา เมืองทองธานี วันที่ 5 สิงหาคม 2549
 "Palmy Meets T-Bone in Flower Power Concert" ณ Moon star studio วันที่ 2 และ 3 มิถุนายน 2550
 "Groove My Dog (Groove rider, Palmy and Modern dog) unplugged concert" ณ ธันเดอร์ โดม เมืองทองธานี วันที่ 26 ธันวาคม 2551
 "คอนเสิร์ต ปาล์มมี่ กา...กา...กา " ณ อิมแพค อารีนา เมืองทองธานี วันที่ 28 และ 29 มกราคม 2555
 " PALMY BAREFOOT ACOUSTIC CONCERT " ณ Bitec Bangna Hall 106 วันที่ 21 และ 22 กันยายน 2556
 G19 Fest กว่าจะร็อคเท่าวันนี้ วันที่ 10 กุมภาพันธ์ 2561
 Bodyslam Fest วิชาตัวเบา live in ราชมังคลากีฬาสถาน วันที่ 9-10 กุมภาพันธ์ 2562 (รับเชิญ)

คอนเสิร์ตต่างประเทศ 
นอกจากคอนเสิร์ตในประเทศไทยแล้ว ปาล์มมี่ยังมีคอนเสิร์ตและการแสดงในต่างประเทศอีกด้วย
 Palmy's first Live in Japan (2004) ประเทศญี่ปุ่น
 Palmy Live in Tokyo Vol. 2 (2006) ประเทศญี่ปุ่น
 การแสดงที่ RHB Singapore Cup Final ประเทศ สิงคโปร์
 Palmy's First Live in Sydney (2007) ประเทศออสเตรเลีย
 Palmy Live Concert in London (2008) ประเทศอังกฤษ

อื่น ๆ 
 หมู่ วาไรตี้โชว์ อุดมและผองเพื่อน (3-11 กันยายน พ.ศ. 2559)
 Jaymart Group Presents หมู่ 2 (4-9 ตุลาคม พ.ศ. 2565)

รางวัล

ถ่ายแบบนิตยสาร

ผลงานอื่น 
 แต่งเนื้อเพลง "ใจหายไปเลย" ของ Mr.Team เวอร์ชันภาษาอังกฤษ เป็นเพลง "One Look One Touch"
 ร้องคอรัสเพลง "รู้ตัวว่าดีว่ามีไม่พอ" ของธีรภัทร์ สัจจกุล
 เป็นพรีเซนเตอร์โฆษณา One-2-Call (Brand concept "Freedom") ปี 2545-2546
 ร่วมแสดงเป็นนักแสดงรับเชิญในภาพยนตร์เรื่องสายลับจับบ้านเล็ก
 พรีเซ็นเตอร์รถจักรยานยนต์ Honda Scoopy i S12 (2555)
 พรีเซ็นเตอร์เครื่องดื่ม Pepsi ร่วมกับ Paradox และ โจ๊ก โซคูล (2555)
 พรีเซ็นเตอร์รถจักรยานยนต์ Honda Scoopy i CLUB12 (2557)
 สารคดีโทรทัศน์เฉลิมพระเกียรติ ชุด "คีตราชา" (2557) 
 ร่วมขับร้องเพลง พอ "เพลงของพ่อ" เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดชฯ (23 พฤศจิกายน 2559)
 ขับร้องบทเพลงพระราชนิพนธ์ "อาทิตย์อับแสง" (2560)

อ้างอิง

แหล่งข้อมูลอื่น 

Facebook : "PALMY5"
Instagram : "PALMY.IG"
Youtube : "Palmy Official Channel"
iTunes Store : "PALMY"

นักร้องหญิงชาวไทย
นักร้องป็อปไทย
ศิลปินสังกัดจีเอ็มเอ็ม แกรมมี่
ชาวไทยเชื้อสายเบลเยียม
ชาวไทยเชื้อสายมอญ
ชาวเบลเยียมในประเทศไทย
นักร้องเพลงภาษาอังกฤษชาวไทย